Aguileras eponyme debutalbum ''[[Christina Aguilera (album)|Christina Aguilera]]'' blev udgivet i USA i august 1999. Det gik til tops på [[Billboard 200]] og [[Canada|canadiske]] albumlister og solgte over 8 millioner kopier alene i USA. <!-- hvad med DK? --> ''[[Genie in a Bottle]]'', ''[[What a Girl Wants (sang)|What a Girl Wants]]'' og ''[[Come on Over Baby (All I Want Is You)]]'' kom ind i toppen af Billboard Hot 100 i 1999 og 2000, mens ''[[I Turn to You (Christina Aguilera sang)|I Turn to You]]'' nåede top fem. Aguilera vandt en [[Grammy Award]] i kategorien "[[Grammy Award for Best New Artist|Best New Artist]]" ved [[Grammy Awards 2000]] og blev også nomineret til "[[Grammy Award for Best Female Pop Vocal Performance|Best Female Pop Vocal Performance]]" for ''Genie in a Bottle''. Ifølge albummets sangskrivere, som medvirkede i dokumentaren ''Driven'', ønskede Aguilera at vise kraften og dristigheden i sin stemme under reklamefremstødet for albummet, hvorfor hun både optrådte akustisk og medvirkede ved tv-shows, kun akkompagneret af [[klaver]].<ref name="VH1Driven" /> Hun sluttede året med en optræden på ''[[MTV's 2 Large New Year's Special]]'', hvilket gjorde hende til [[MTV]]s første kunstner i det nye årtusinde.
Levende_personer Vegetarer